Kultura Maribor

Dobra družba
2025-11-21 20:00 (Europe/Paris) | Intimni oder GT22
IntimniOder.GT22
Miha Bezeljak ima rad umetnost. Skozi različne uprizoritvene forme s samoironijo in banaliziranjem razlogov o nujnosti obstoja umetnosti in njenega vpliva na družbo preizprašuje svoj umetniški izraz.
Avtor in izvajalec: Miha Bezeljak
Produkcija: Moment
Vstopnice: 8 / 5 / 0 EUR, nakup tukaj.
Več informacij o predstavi TUKAJ.

Povezava do originalnega članka

Agencija za razhode
2025-11-21 20:00 - 21:00 | Maribor center / Dvorana generala Maistra
Podeljevanje košaric, čudovit evfemizem za brco v rit, je vse od viktorijancev prava umetnost. In ker je ne obvladamo, je logično, da so tudi to tržno nišo zapolnile agencije, ki bodo to zoprno delo opravile namesto vas. Eno takšnih vodi Erik (Domen Valič), ki komedijo Tristana Petitgirarda, prejemnika prestižne gledališke nagrade Moliere in enega najuspešnejših ter najbolj cenjenih francosko govorečih avtorjev, mojstrsko vodi skozi čustvene viharje svojih strank.
Pomembno: presedanje abonentov Komedije je možno le med abonmajskimi redi (Ponedeljek in Petek), ne pa tudi v terminih za izven, ki niso del abonmajskega programa. Abonente vljudno prosimo, da presedanja uredijo v času dopoldanskih uradnih ur Informacijske pisarne (med 10. in 13. uro), lahko tudi preko telefona ali e-pošte. Presedanja v primeru razprodanih terminov ne moremo zagotoviti. Zahvaljujemo se vam za razumevanje.

Povezava do originalnega članka

Kokosy | Naravni pojavi v Vetrinjcu
2025-11-21 20:00 - 23:00 | Maribor center / Atrij
Ko se ti zgodi prvič, rabiš bit Huda bejba in it na dopust!
Ko se ti zgodi drugič, te fino premeče Čustveni vrtiljak!
Ko se ti zgodi tretjič, pa začneš prepoznavat vzorce in ugotoviš, da so to tvoji Naravni pojavi!
Kokosy prinašamo svoj 3. Studijski album Naravni Pojavi v mesto Šampinjonov – Maribor!
Po razprodani Cvetličarni se bo predstavitev albuma zgodila še v Vetrinjcu. Predolgo se nismo zbombali do amena v Mariboru in zato obljubimo, da bomo v Silvo deželi pustili srce na igrišču!
Zgodbica: Čustveni vrtiljak → Naravni Pojavi:
Ko je Gregor Bajc nekega januarskega večera nagovoril meglenost zadnječasnih Kokosov, so se začele velike spremembe. Leto in pol zaštopan stroj se je začel počasi, a zanesljivo premikati, sprva rjasto in nerodno, a nato vse hitreje, vse briljantneje in na nek nov, svež, drugačen način. Naravni pojavi so vse, kar nas je v tem obdobju doletelo. Odločitev (Ljubezen oveni), rast (Srce), samorefleksija (Cyber), dobri tripi (Ljudje), slabi tripi (Veliki Kuščar), pogled ven iz egocentra po svetu, na katerem se vsem na očeh dogajajo grdobije, packarije in svinjarije (Nove rane), ozaveščanje lepot okoli nas (Aljaž in Zala), vračanje k prijateljem (Js & Irena), vračanje k skupnosti (Boys & Girls), kak večer za ples in špricerje (Meteorit) in prosim brez razmišljanja (Blablabla). Pa Ljubezen, ki podpira, elevira in inspirira (Mislim, da te ljubim).
Novi Kokosy smo še vedno neprevidni in nedodelani, le da nam počasi postaja jasno, da za vsakim poletjem pride jesen, za vsako jesenjo zima in za vsako zimo hvala vesolju – pomlad!
“Če bi menju kdo srce, naj se prosim javi, do takrat so to pač naši Naravni pojavi.”
Predprodaja na šanku in v spletni Coda štacuni: 12 €, na dan koncerta: 15 €

Povezava do originalnega članka

Drobtine iz mišje doline 2+
2025-11-22 10:00 | Velika dvorana
Drobtine iz mišje doline 2+

Anja Štefan / 35 min

Drobne miške so s svojim pogledom na svet še kako velike. Skozi igro (besed) opazujejo svet okoli sebe, njegove svetle in manj svetle plati. Igrivost in ritmičnost pesmi, ki najmlajšim nevsiljivo ponujajo vrline, kot sta iskrenost in lepota, bo zaživela v lutkovni podobi.
Za delo Drobtine iz mišje doline je Anja Štefan prejela nagrado večernica, nagrado Večera za najboljšo otroško in mladinsko literaturo.
Mišja dolina iz zbirke Anje Štefan se je razširila na oder, miške so prilezle v hiško, na travnike, polja in v gozdove. Predstava majhnih mišk za majhne otroke, z namigi, kako se znajti v velikem svetu. Z vsemi svetlimi in temnejšimi toni nas spodbuja: “Le pogumno, le za mano, kmalu bomo našli hrano, ne le hrano, boljši svet, kjer nam lažje bo živet’.”
Predstava je primerna tudi za prvo triado OŠ

Nakup kart

Povezava do originalnega članka

Offline delavnice - ustvarjanje s kremenitom
2025-11-22 10:00 - 12:00 | b1a0f662-9082-474b-b827-abe9ed467e99
Prepusti se čaru ustvarjalnosti na Offline delavnicah v BrewPub-u Maribor. Z mentorico Jano iz kremenita oblikuj, barvaj in marmoriraj svoje unikatne odlitke v sproščenem, ustvarjalnem vzdušju.
Pridružite se ustvarjalnim Offline delavnicam v BrewPub-u Maribor, kjer bomo pod vodstvom mentorice Jane korak za korakom odkrivali čar kremenita – naravnega materiala, iz katerega bomo ustvarjali unikatne odlitke. Naučili se bomo barvanja mase z naravnimi pigmenti, marmoriranja in večbarvnega ulivanja. Vsaka delavnica prinaša novo tematiko in priložnost za drugačen izdelek, ki ga na koncu odnesete domov. Vse poteka v sproščenem, prijetnem vzdušju, brez potrebe po predznanju.
Delavnice trajajo približno dve uri, vsak udeleženec pa bo ob ustvarjanju počaščen s pijačo, primerno letnemu času ali razpoloženju.
V prazničnem obdobju bodo delavnice obarvane s sezonskim pridihom – popolna priložnost za ustvarjalno druženje in trenutek zase v središču Maribora.

Povezava do originalnega članka

Venčki z Nino Holc in Natalijo Zabav
2025-11-22 10:00 - 13:00 | Maribor center / Izba
Na tej čudoviti delavnici bomo skupaj ustvarjali unikatne adventne venčke, ki bodo popestrili naš praznični čas. V sodelovanju z Natalijo Zabav bomo pri ustvarjanju venčkov uporabili različne naravne materiale, kot so sveže nabrane zelene vejice, dišeče cimetove palčke in druge okraske, ki bodo prinesli čarobno praznično vzdušje v vsak prostor. Nina Holc pa bo ponudila sodobnejši pristop izdelave tekstilnih venčkov.
Mentorici vas bosta vodili skozi celoten postopek, tako da boste lahko izdelali svoj venček, bodisi za svoj dom bodisi kot darilo za mamo, babico ali prijatelje.
🎨 Zakaj se udeležiti delavnice?

Unikatnost – Ko si sami izdelate venček, je ta povsem edinstven in prilagojen vašemu okusu ter prostoru.
Lastnoročno izdelan venček prinaša v vaš dom čarobno praznično vzdušje, ki je še bolj posebno, saj ste ga ustvarili sami.
Izdelava venčka je sproščujoč in ustvarjalen proces, ki vam omogoča, da se popolnoma posvetite trenutku in uživate v ustvarjanju nečesa lepega.
Pridite, ustvarjajte z nami in poskrbite, da bo praznični december še posebej čaroben!

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentoricah:
Nina Holc je diplomirana oblikovalka tekstilij in oblačil, ki se ukvarja z gledališkimi kostumografijami in oblikovanjem za lastno blagovno znamko NI (nikoli isto / never identical). Kot kostumografinja je sodelovala tako s poklicnimi kot tudi ljubiteljskimi. Oblačila in modni dodatki NI so unikatni in izdelani z veliko pozornosti do detajlov. Najbolj poznane so rute s cofki, ki so čudovit modni dodatek, prav vsaka od njih pa ima svoj značaj. V zadnjem času se Nina veliko posveča tudi ustvarjalnim delavnicam, ki so namenjene predvsem otrokom.
Natalija Zabav je ustvarjalka, ki zase rada pravi, da riše s steklom. Zanjo je vse kar vidi del celote in točno to mozaik tudi je. Najti ravno pravšnji košček in ga umestiti na ravno pravo mesto, je izziv, ki se ga z vsakič znova z veseljem loti.

Povezava do originalnega članka

Pridobivanje sredstev za kulturne projekte
2025-11-22 10:00 - 13:00
Predstavitev in delavnica
Delavnica je zasnovana za umetnice, kulturne menedžerke in organizatorke, ki želijo izboljšati svoje veščine pri iskanju in pridobivanju finančnih sredstev za svoje projekte. Udeleženke bodo spoznale različne vire financiranja. Spregovorile bomo o javnih virih in razvijale strategije za pridobivanje sredstev prek sodelovanj z drugimi sektorji ter vzpostavljanja trajnih partnerstev z donatorji in sponzorji. Predstavljene bodo tudi konkretne izkušnje in strategije, ki jih je razvilo Mesto žensk pri pridobivanju sredstev za svoj program.
Število mest je omejeno, zato so obvezne prijava na info@ziz.si

Povezava do originalnega članka

Razstava glinenih izdelkov in prikazi lončarskih tehnik na Lentu
2025-11-22 10:00 - 14:00 | 50fc7ee1-d586-4dc4-9d0e-775dc6d6a233
V Lončarskem centru Maribor na Lentu (Mesarski prehod 5, Maribor) bo v soboto, 22. novembra 2025, med 10. in 14. uro, razstava glinenih izdelkov štirih ustvarjalk.
Ob razstavi bodo potekali tudi prikazi lončarskih tehnik ter predstavitev možnosti ustvarjanja v Lončarskem centru Maribor. Razstava predstavlja izbor uporabnih in dekorativnih izdelkov – od skodelic, krožnikov, skled in vaz do unikatnih okrasnih kosov. Obiskovalci bodo lahko od blizu spoznali postopke oblikovanja gline, delo na vretenu, tehnike ročnega oblikovanja ter osnove glaziranja in žganja.
Predstavljene bodo tudi delavnice in programi Lončarskega centra Maribor za začetnike in naprednejše ustvarjalce. »Želimo približati lončarstvo kot dostopen in ustvarjalen hobi ter pokazati, kako lahko iz kosa gline nastane uporaben ali povsem unikaten izdelek,« poudarjajo ustvarjalke in ekipa Lončarskega centra Maribor.

Povezava do originalnega članka

Dolgoživost umetniških produkcij
2025-11-22 15:00 - 18:00 | Maribor center / Projektni prostor Grajski
Predstavitev in delavnica
Delavnica je namenjena umetnicam, producentkam in ostalim delavkam v kulturi, ki želijo poglobiti svoje znanje o produkcijskih in postprodukcijskih procesih v uprizoritvenih umetnostih. Udeleženke bodo pridobile znanja, kako postaviti načrt za dolgoživost umetniških produkcij, tako doma kot v tujini. V sklopu delavnice bo predstavljeno tudi, kako Mesto žensk pristopa k postprodukciji svojih umetniških projektov ter kakšne izzive in rešitve prinaša delo v neodvisni kulturni produkciji. Delale_ bomo tudi na vaših lastnih primerih.
Število mest je omejeno, zato so obvezne prijava na info@ziz.si

Povezava do originalnega članka

The SwingTones 15 let
2025-11-22 18:00 - 23:00 | Maribor center / Atrij
V soboto, 22. 11. 2025 vabimo na dobro muziko in ples:
18.00>>swing tečaj z SWINGBRATS
20.00>>koncert THE SWINGTONES z gosti
Plesni večer in koncert z glasbenimi gosti
Naša zgodba sega v leto 2010, ko je Matjaž Vertuš, takratni organizator “Jam Sessionov” v legendarnem Jazz klubu Satchmo, na željo društva plesalcev SwingBrats, nabral ekipo dobrih muzičarjev za popestritev swing večerov z igranjem te glasbe v živo.
Matjaž Vertuš, Matjaž Dajčar, Bruno Domiter in Sebastijan Lukovnjak smo potem istega leta izvedli 1. plesni večer z živo glasbo v Mariboru. Takrat še brez imena smo ob izvirnih predlogih plesalcev (Jejži, Pizdoplafonci ipd.) našli svoje ime – THE SWINGTONES.
Skozi leta smo tako SwingTonesi raziskovali swing ples tako kot plesalci kot glasbeniki – spoznali vso muzikalnost te široke glasbene zvrsti, igrali v neštetih fomacijah z veliko znanimi slovenskimi jazzerji, rockerji in popularnimi izvajalci. Ob naših zvestih spremljevalcih – plesalcih SwingBrats, smo praktično po dolgem in počez prepotovali Slovenijo, igrali na plesnih večerih in festivalih v Avstriji, na Hrvaškem, Sloveniji in celo v Švici.
Med največje uspehe pa si štejemo, da smo posneli svojo avtorsko plato LEPE PESMI, na kateri je tudi naša (in vaša) “Vse skupaj ni nič, če nimam tebe” (ki je medtem že baje postala “večna”), kot tudi druge “lepe pesmi”, npr. Taka kot si, Moje romantično mesto, Mariborčan itd., ki je vsaka po svoje zaznamovala določeno obdobje našega ustvarjanja.
In po 10. letih je spet prišlo obdobje praznovanja – ! Tako kot smo leta 2015 praznovali svoj 5. RD v Narodnem domu Maribor bomo tudi svoj 15. rojstni dan v krogu dobrih muzičarjev praznovali doma: v mariborski dnevni sobi – BARU VETRINJC.
Vstopnice na šanku in v spletni Coda štacuni: 10 €

Povezava do originalnega članka

Pižama! s knjigarno Mariborka
2025-11-22 19:00 | Maribor center / Lutkovno gledališče Maribor, Mala dvorana
V počastitev 1. Nacionalnega dneva stripa pripravljamo VigeVageTeden, ki ga 22. 11. zvečer otvarja obisk BOŠtjANA GORENCA – PIŽAME.
Ker je Mariborka (znova) premajhna, se selimo h kolegicam in kolegom v Lutkovno gledališče Maribor, kjer se bo z avtorjem, prevajalcem, voditeljem in stand-up komikom, ljubkovalno imenovanim Pižamc, pogovarjala Anja Zag Golob.Pižama je inštitucija: piše knjige, jih prevaja, o njih govori, vodi pogovore in gostuje po šolah, pozna ga tako mularija kot njih podporno osebje, ki se reži njegovim stand-upom in bere njegove prevode za odrasle. Pižama je tudi na več načinov povezan s stripom, zato se nam je zdel domala idealen gost za auftakt praznovanja 1. Nacionalnega dneva stripa.
A kdo se skriva za blagovno znamko Pižama? Kaj za en človek je Boštjan Gorenc? Kako gleda na svet in kako na to, kako svet gleda nanj? Tole bo izjemna prilika, da ga povprašamo, kako pa kaj, seveda pa bo z veseljem podpisal tudi katero od svojih knjig.
Vstop je brezplačen, ekipa knjigarne Mariborka pa ob debatem večeru v LGM znova pripravlja pop-up knjigarno, tokrat izjemoma, ker je VigeVageTeden, izključno s knjigami naše založbe – da bo praznovanje še lepše!Vljudno vas vabimo na pogovor s Pižamo & naj Nacionalni dan stripa postane tudi vaš najljubši dela ne-prost praznik!
Vse dogodke pripravljamo s pomočjo JAK RS in projekta EU – Ustvarjalna Evropa.

Povezava do originalnega članka

Cirkus za zaveso
2025-11-23 11:00 - 12:00 | Maribor center / Dvorana generala Maistra
1. predstava abonmaja Kekec 2025/2026
Cirkus za zaveso je družinsko-cirkuška predstava brez besed, namenjena otrokom in mladim. Združuje elemente fizičnega gledališča, sodobnega cirkusa in komedije. V ospredju sta oder in zakulisje, ki sta hkrati vidna gledalcem – prostor, kjer nastaja prava čarovnija, in prostor, kjer se sicer publiki nevidna zmeda, spremeni v humor.
Predstavo sestavlja pet likov: dva klovna, akrobat, monociklist in zračna artistka. Vsak od njih poskuša zasijati v svoji disciplini – žongliranju, akrobatiki, vožnji na monociklu ter svili, trapezu in liri – a vedno znova končajo v komičnih zapletih, nerodnostih in tekmovalnosti. Kaos se stopnjuje, dokler liki ne spoznajo, da lahko pravo predstavo ustvarijo samo skupaj.
Cirkus za zaveso je predstava, ki združuje smeh, cirkuško virtuoznost in toplino – prava pustolovščina, ki občinstvo popelje v svet za cirkuškimi vrati.
Trajanje predstave je 30–40 minut. Predstava je vizualna in fizična, brez govora, zato je primerna za raznoliko občinstvo, tudi mednarodno. Zaradi jasnega humorja, cirkuške dinamike in močne vizualne podobe bo še posebej priljubljena pri otrocih, obenem pa navdušila tudi odrasle gledalce.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.
OPOZORILO: OD 1. DO 7. VRSTE SEDIJO OTROCI, OD 8. DO 17. VRSTE SEDIJO SPREMLJEVALCI. OTROCI LAHKO SEDIJO SKUPAJ S SPREMLJEVALCI OD 11. DO 17. VRSTE ALI NA BALKONU.
Ker želimo otrokom omogočiti nemoteno spremljanje predstave, smo prvih deset vrst v dvorani rezervirali zanje. Spremljevalci lahko sedite od 11. vrste nazaj ali na balkonu, enako velja za spremljevalce, ki želijo sedeti skupaj z otroki. Vljudno prosimo za upoštevanje sedežnega reda in se vam zahvaljujemo za razumevanje.

Povezava do originalnega članka

Barok
2025-11-24 17:00 | PEKARNA MAGDALENSKE MREŽE
Predavanja iz umetnostne zgodovine: Novoveška arhitektura in umetnost

Barok

V ponedeljek, 24. 11. 2025, ob 17.00 vabimo v prostore Pekarne Magdalenske mreže na peto predavanje iz umetnostne zgodovine v tem ciklu, ko govorimo o novoveški arhitekturi in umetnosti.

Novoveška arhitektuai in umetnost obravnava renesančni, baročni in historični slog in obsega čas med 15. in 19. stoletjem. Nadaljevanje lanske teme Umetnost srednjega veka bo Novoveški arhitekturi in umetnosti v letu 2026 sledila predavanja Moderna in sodobna arhitektura in umetnost. Tako bo sklop triletnih predavanj tudi vsebinsko zaokrožen in bo udeleženim ponudil spoznavanje umetnosti skozi arhitekturo Evrope.

Poglabljanje znanja s področja novoveške arhitekture in umetnosti bo vzpodbudilo kritični premislek, odprlo pogovor o arhitekturi, umetninah in simboliki le-teh. Tekom predavanj bomo spoznavali primerjalno analizo slogov in simbolov v različnih obdobij.

Že sedmo leto zapovrstjo nadaljemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

Barok je poznan kot zadnji veliki evropski slog. Značilnosti so patos, reprezentativnost in napete forme, ki se prepletajo. Pogosto se slikarstvo, kiparstvo in arhitektura združijo v celostno umetnino. Zreli barok je obdobje, ki ga časovno umeščamo med 1625 in 1675 in v njem doseže slog svojo prepoznavno noto.

Osem predavanj in en terenski ogled bo razdeljen po sklopih:

Protorenesansa, Zgodnja renesansa, Visoka renesansa, Zgodnji barok, Zreli barok, Pozni barok, Klasicizem, Neoslogi in historicizem

Vabljen_a, da se nam pridružiš!

Povezava do originalnega članka

Brezplačna delavnica za začetnike: Uvod v glasbeno produkcijo
2025-11-24 17:00 - 2025-11-26 20:00 | Kulturni inkubator
Brezplačna delavnica za začetnike
UVOD V GLASBENO PRODUKCIJO
24.-26. november 2025 in 8.-10. december 2025 // od 17. do 20. ure // Kulturni inkubator
V sodelovanju z Akademijo Alphawave vabimo na serijo brezplačnih delavnic glabene produkcije za začetnike, ki bodo potekal v Kultrunem inkubatorju. Delavnice bodo od ponedeljka, do srede, od 24. do 26. novembra 2025 ter od ponedeljka do srede, od 8. do 10. decembra 2025, vsakič med 17. in 20. uro.

Si želiš ustvarjati glasbo, pa ne veš, kje začeti? Če si kdaj želel/a ustvariti svoj komad, a te je tehnični del zmedel ali prestrašil, je to idealna priložnost, da se sproščeno in postopoma naučiš, kako celoten proces poteka v praksi.
NOVEMBER: 24. november (ponedeljek) – 17.00–20.00 // 25. november (torek) – 17.00–20.00 // 26. november (sreda) – 17.00–20.00
DECEMBER: 8. december (ponedeljek) – 17.00–20.00 // 9. december (torek) – 17.00–20.00 // 10. december (sreda) – 17.00–20.00
Na našem intenzivnem, brezplačnem tečaju “Uvod v glasbeno produkcijo” te bomo popeljali skozi vse korake glasbenega ustvarjanja, da boš dobil/a uvid v ustvarjalni proces in začel/a samozavestno kreirati lastne skladbe. V šestih srečanjih boš spoznal/a delovanje digitalnega avdio studia (DAW), programiranje ritmov, osnove sinteze in samplanja, ustvarjanje aranžmajev, osnovne principe miksanja in uporabe efektov ter kaj vse je potrebno za objavo skladbe.
Delavnica je namenjena popolnim začetnikom, zato predhodno znanje ni potrebno – dovolj je le zanimanje za glasbo, odprta ušesa in nekaj radovednosti.
Udeležba je brezplačna, potrebna pa je prijava – pohiti, ker so mesta omejena!

PRIJAVA

Mentor: Rok Oletič (roki.hz)
Rok Oletič je sicer predstavnik mlajše generacije glasbenih producentov, a je s svojim prvim albumom že požel odlične kritike. Njegove glasbene korenine sicer izhajajo iz kitarske muzike, z odkritjem “braindance” bass muzike in odločitvijo, da želi svojo glasbeno vizijo piliti tudi kot “one-man-band”, pa se je stilsko v produkciji usmeril najprej v dubstep, hip-hop, drum’n’bass, glitch-hop, zdaj pa zvok pili tudi v 4×4 žanrih.
Glede na izjemne odzive, ko je na lanski delavnici “Sound design v zlomljenih žanrih” navdušil naprednejše producente, ga letos z veseljem postavljamo kot mentorja delavnice, ki se bo izvedla v Mariboru.

Povezava do originalnega članka

Ženske brez filtra
2025-11-24 18:00 - 19:30 | Maribor center / Dvorana generala Maistra
Ženske brez filtra je komedija, kjer 5 žensk brez zadržkov govori o temah, ki so marsikomu blizu, a o njih redko kdo upa na glas govoriti.
Z iskrenostjo in humorjem obravnavajo različne faze življenja: odnose z moškimi, staranje, starševstvo, spolnost in iskanje lastnih strasti.
Vsaka od teh 5 žensk prinaša svojo zgodbo in izkušnje, vse pa združuje nefiltriran pogled na današnji svet, ki je pogosto prekrit s filtri. Na odru vas bo teh 5 žensk s vpogledom v svoje življenje in razmišljanje zagotovo nasmejalo do solz, filtre pa bodo prihranile za Instagram.
Trajanje: 100 min.

Povezava do originalnega članka

Franjo H. Naji v Vetrinjcu | Pogovor in predstavitev knjige Srce v kletki
2025-11-24 19:00 | 406-598-naji_3-naslovka7
Franjo H. Naji v Vetrinjcu | Pogovor in predstavitev knjige Srce v kletki
24. 11. 2025 19:00:00 Vetrinjc – BarCoda, Vetrinjska ulica 30, 2000 Maribor
Vabimo vas na pogovor s priznanim slovenskim kardiologom in pisateljem Franjem H. Najijem. Avtor bo predstavil svojo najnovejše delo, poljudnoznanstveno knjigo Srce v kletki.
Gre za pričevanje zdravnika, ki se že desetletja s predanostjo posveča številnim obolelim za srčno-žilnimi boleznimi. Sama knjiga je izraz avtorjeve empatične predanosti poslanstvu, da čim več ljudi izobrazi o srcu, srčnožilnem sistemu, boleznih, ki ju najpogosteje napadajo, a tudi, da s svojim znanjem in natančnostjo, s preciznimi najnovejšimi uvidi iz sveta znanosti ponudi najboljše pristope k preventivi teh bolezni. Srce v kletki ni samo učbenik, ki nas pouči o medicinskih vidikih tega vitalnega organa, ampak knjiga, ki nas na sočuten način spodbuja, da poskrbimo zase, razumemo bližnje, ki se spopadajo s tovrstnimi boleznimi in v globino razumemo, kaj se jim pravzaprav dogaja. Je zvesta spremljevalka na poti bolezni, ki ponuja razumevanje, prizemljitev in oporo s svojimi natančnimi pojasnili. Srce v kletki je prva knjiga v Sloveniji, ki se tako natančno spusti v vse tisto, kar ljudi, obolele na srcu, pogosto zanima, a jim je težko priti do relevantnih informacij, ker nimajo zanesljivega, znanstvenega, a človeškega vira, ki mu bi zaupali.

Pogovor z avtorjem bo vodil sourednik pri založbi Litera, Aljaž Krivec, odlomke iz Srca v kletki pa bo prebral igralec Vlado Novak. Knjigo bo po dogodku mogoče kupiti po promocijski ceni.

Povezava do originalnega članka

Poezija na mestnih ulicah & sprehod z mladimi pesniki in javno branje
2025-11-25 09:00 - 2025-12-03 18:00 | Kulturni inkubator
Poezija na mestnih ulicah
Sprehod z mladimi pesniki in pesnicami ter javno branje
Sreda, 3. december 2025 // ob 17.00 sprehod // ob 18.00 javno branje
Med 25. novembrom in 4. decembrom bo nekatere oglase na plakatih zmanjela poezija. Poezija na mestnih ulicah je plakatna akcija literarnega programa MKC Črka Mladinskega kulturnega centra Maribor, ki že več kot 17 let uspešno združuje poezijo in ilustracijo ter prebivalcem in obiskovalcem Maribora ponuja v branje svežo poezijo slovenskih pesnikov.
Avtor projekta, urednik in knjižničar Nino Flisar, bo letos ponudil priložnost mladim avtorjem in avtoricam, ki si šele utirajo svojo pesniško pot. S poezijo so bili k sodelovanju povabljeni in povabljene Natalija Milovanović, Alja Pušič, Helena Zemljič, Gal Grobovšek, Lara Božak, Sandro čeh, Amadeja Rek, Hannah Koselj Marušič in Marcel Baranja.
Plakate, ki so svojevrstno umetniško delo, bo ilustriral in oblikoval Uroš Lehner – oOkie, na ogled bodo na desetih lokacijah v Mariboru ter v izložbi Kulturnega inkubatorja od 25. novembra do 4. decembra 2025, pripravljamo pa tudi pesniško branje ter vodeni sprehod z ustvarjalci ter avtorjem projekta, s katerim bomo obeležili neuradni nacionalni praznik Ta veseli dan kulture, v sredo, 3. decembra 2025, ob 17. ur

Dodatne informacije: petra.kolmancic@mkc.si
Produkcija: Mladinski kulturni center Maribor.
Program MKC Črke sofinancirajo Javna agencija RS za knjigo, Mestna občina Maribor in Urad RS za mladino.

Povezava do originalnega članka

Druženje ob barvanju 3D figuric in namiznih igrah
2025-11-25 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Torek, 25. november // 18.00-22.00 // Kulturni inkubator
MKC Maribor v torek, 25. novembra 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Penziči
2025-11-25 19:00 | Maribor center / Narodni dom
Na mladih svet stoji, a “penziči” so ga zgradili!
Štiri legende slovenske komedije se vračajo na oder in med ljudi. Vinko Šimek (alias Jaka Šraufenciger), Boris Kobal, Franci Kek (tokrat prvič kot stand-up komik) in Boštjan Meglič – Peška, ki je poštarsko uniformo obesil na klin, združujejo moči v izjemni komični predstavi Penziči.
Vsi štirje imajo nekaj skupnega – penzijo. In z njo pride tudi čas, da povedo VSE, kar jim leži na duši, o modernem svetu, o ljubezni v zlatih letih in o radostih in tegobah tretjega življenjskega obdobja.
Če si želite večera brez zavor, smeha brez cenzure in iskrenih misli brez filtrov, potem je to predstava za vas. A pozor – čas »penzičev« je dragocen, zato jih boste lahko ujeli le v omejenem številu predstav po Sloveniji.

Povezava do originalnega članka

SobaZaGosteMaribor: Interesni safari »Poti gastarbajterjev«
2025-11-26 16:00 | Vetrinjski dvor
26. 11. 2025 ob 16.00, Vetrinjski dvor
SobaZaGosteMaribor: Interesni safari »Poti gastarbajterjev«
V sredo, 26. 11. 2025, te vabimo, da se nam ob 16.00 pridružiš na dvorišču Vetrinjskega dvora, kjer bomo začeli Interesni safari z umetnico Aylin Leipold.

Vabimo te na sprehodu po mestu, ki bo tokrat obravnaval tematiko poti in postankov gostujočih delavcev – gastarbajterjev. Interesni safari je oblika druženja, kombinacija predavanja in sprehoda po mestu na različnih lokacijah, kjer skupaj z gostujočimi umetnicami platforme SobaZaGosteMaribor in kuratorjem Simonom Žlahtičem raziskujemo temo interesa rezidentk.

Tokratno druženje bo povezovalo umetničino zanimanje za poti, ki so jih ubrali gostujoči delavci iz balkanskih držav na poti do Nemčije. Zato se bomo sprehodili od Vetrinjskega dvora do železniške in avtobusne postaje, od tam pa preko Titovega mostu do stolpa Telekoma Slovenije, nekoč poznanem kot džamija. Delili bomo zgodbe, mnenja in anekdote, povezane z omenjeno temo, pridružite se nam in spoznajte Aylin Leipold.

SobaZaGosteMaribor je program Pekarne Magdalenske mreže Maribor, ki od leta 2011 razvija in organizira umetniške rezidence. V letu 2025 ga sofinancira Ministrstvo za kulturo RS, Mestna občina Maribor, podpira ga Vetrinjski dvor, Narodni dom Maribor.

Povezava do originalnega članka

[Galerija Media Nox] Odmevi resničnosti
2025-11-26 18:00 - 2026-01-08 18:00 | Galerija Media Nox
RAZSTAVA ŠTUDENTOV PEDAGOŠKE FAKULTETE UNIVERZE V MARIBORU
ODMEVI RESNIČNOSTI
Otvoritev: sreda, 26. november 2025 // ob 18.00 // Galerija Media Nox
V sredo, 26. novembra 2025, bo v Galeriji Media Nox ob 18. uri odprtje razstave Odmevi resičnosti, pod katero so se podpisali študenti Pedagoške fakultete Univerze v Mariboru. Razstava bo v galeriji na ogled do vključno četrtka, 8. januarja 2026.

Z razstavo Odmevi resničnosti v Galeriji Media Nox svoja likovna dela predstavljajo študenti Oddelka za likovno umetnost Pedagoške fakultete Univerze v Mariboru. Izbor predstavljenih del so prispevali njihovi profesorji in mentorji.
Razstava bo na ogled do vključno četrtka, 8. januarja 2026.

Povezava do originalnega članka

Bachovi korali in instrumentali
2025-11-26 19:30 - 21:30 | Maribor center / Dvorana Union
Koncert za izven.
Abonentom Orkestrskega in Komornega cikla 2025/2026 vstopnice podarimo.
Marko Hatlak, harmonika in umetniško vodstvo
Dirigentka: Jerica Bukovec
Nika Gorič, sopran
Nuška Drašček, mezzosopran
Andrej Rustja, tenor
Philipp Kranjc, bas-bariton
Nicole Pressler, flavta
Jelena Pejić, violina
Karmen Pečar Koritnik, violončelo
Aleksandra Pavlović, klavir
Mešani pevski zbor Glasbene matice Ljubljana
Umetniški vodja: Sebastjan Vrhovnik
Dirigentka: Jerica Bukovec
Otroški zbor Osnovne šole Toneta Čufarja, Maribor
Zborovodkinja: Kerstin Pori
Spored: Johann Sebastian Bach
Marko Hatlak se na svoji pestri umetniški poti že vrsto let posveča prenosu mojstrovin Johanna Sebastiana Bacha, ki že stoletja navdihujejo skladatelje, glasbenike in poslušalce, v zvočni svet harmonike. Rezultat dolgoletnega ustvarjalnega iskanja in sodelovanja z raznimi umetniki je projekt Bachovi korali in instrumentali, pri katerem bo akordeonist v vodilni vlogi tokrat nastopil z vokalnimi solisti Niko Gorič, Nuško Drašček, Andrejem Rustjo in Philippom Kranjcem. Edinstven dramaturško zasnovani večer, posvečen priredbam Bachovih vokalnih del, bodo zaokrožili štirje vrhunski instrumentalisti. V redko slišani zvočni kombinaciji flavte, klavirja, violine in violončela bodo nastopili Nicole Pressler, ki je s svetovno priznanimi orkestri in dirigenti osvojila občinstva po svetu, Aleksandra Pavlovič, izkušena pianistka ter cenjena komorna glasbenica in pedagoginja, nagrajena violinistka mlajše generacije Jelena Pejić, ki sodeluje s številnimi uglednimi sestavi v širši regiji, ter naša znamenita violončelistka, mednarodno uspešna solistka in komorna glasbenica Karmen Pečar Koritnik. Da pa bo doživetje Bachovih pretanjenih večglasij resnično popolno, se bosta omenjenim izvajalcem na odru dvorane Union pridružila še Mešani zbor Glasbene matice Ljubljana in Otroški zbor mariborske Osnovne šole Toneta Čufarja.
Vstopnice:
Redna cena: 19 €
Upokojenci in invalidi: 11 €
Študenti, dijaki: 5 €
Družinska vstopnica: 17 € (odrasli), 5 € (otrok)
Koncert traja 75 minut in nima odmora.

Povezava do originalnega članka

Prižig prazničnih lučk
2025-11-27 00:00 | Maribor center
Začutite Čarobni Maribor in se prepustite prazničnemu vzdušju.
V četrtek, 27. novembra 2025, bo Maribor zažarel v čarobni svetlobi prazničnih lučk, ki bodo obudile adventno vzdušje v mestu.

Povezava do originalnega članka

Festival Vilinsko mesto- festival za vse generacije!
2025-11-27 00:00 - 2025-12-29 00:00 | Maribor center / Vetrinjski dvor in druge lokacije po Mariboru
Vabljeni na festival domišljije, ustvarjalnosti in druženja.

Vilinsko mesto je mesto v mestu; je mesto, ki obstaja samo v naših domišljijah in mesto, kot bi si ga želeli vse leto.
Vilinsko mesto so čarobni kotički, ulice, dvorišča, izbe in razstavišča v središču Maribora, kjer se vsak december odvijajo raznolike kulturne prireditve in ustvarjalne delavnice za vse bodoče ustvarjalke in ustvarjalce – in njih družine.
Vetrinjski dvor se preobleče v čarobni Vilinski dvor, Maribor pa se prelevi v mesto pravljičnih zimskih doživetij za vso družino. Mesto, v katerem se igramo, ustvarjamo in družimo. Toplina je v nas!

Povezava do originalnega članka

KODŽAK
2025-11-27 10:00 - 2025-12-13 18:00 | Maribor center / Trafika ob Mestnem parku
50 let spomenika NOB
Ko se v Mariboru zmenimo na Trgu svobode, rečemo, da se dobimo pri Kodžaku. Tako smo namreč že hitro po postavitvi krstili spomenik NOB, saj nas je spominjal na plešasto glavo detektiva Thea Kojaka, ki ga je v istoimenski televizijski nadaljevanki upodobil Telly Savalas. Letos mineva petdeset let, odkar so ta impozanten spomenik, monumentalno delo akademskega kiparja Slavka Tihca, postavili, in prav na dan, ko je pred pol stoletja potekala svečana otvoritev, se bomo tega dogodka spomnili tudi v Trafiki ob Mestnem parku.
Razstavo Kodžak je Društvo Trafika pripravilo v sodelovanju z Muzejem narodne osvoboditve Maribor, Umetnostno galerijo Maribor, Zavodom za varstvo kulturne dediščine Slovenije OE Maribor, Domovinskim društvom generala Rudolfa Maistra Maribor in ZZB NOB Maribor.
Otvoritev razstave v četrtek, 27. novembra, ob 17:00, v Trafiki ob Mestnem parku pa bo na ogled do 13. decembra 2025 in sicer:
– ob torkih in četrtkih od 16:00 do 18:00
– ob sobotah od 10:00 do 12:00
Povezava do originalnega članka

PREBRANKE: Pogovor ob knjigi Jerneje Ferlež Gnezda
2025-11-27 16:00 | Maribor center / UKM, Gospejna ulica 10, Maribor
Vabimo vas na naslednji pogovor ob knjigi v ciklu Prebranke. Tokrat smo izbrali delo naše sodelavke dr. Jerneje Ferlež Gnezda.
V sklopu cikla Prebranke vas vabimo na naše naslednje srečanje ob knjigi Jerneje Ferlež Gnezda. Pridružite se nam in morda povabite še koga v našo skupino bralcev in sogovorcev. Srečujemo se ob knjigah različnih žanrov – od leposlovnih in strokovnih do poljudnoznanstvenih. Knjige skupaj z vami izbiramo bibliotekarji Univerzitetne knjižnice Maribor, ki pogovore tudi moderiramo.
»Na idrijskem Mestnem trgu me je nenadoma spet popadla stara strast, bila je namreč ravno sobota in med ljudmi tujega mesteca sem zaznala tisto klepetavo brezskrbnost, ki sem jo imela nekoč tako rada …«
(J. Ferlež)
Veselimo se vašega obiska!

Povezava do originalnega članka

Festival rokodelcev 2025
2025-11-27 16:00 - 2025-11-30 15:00 | Maribor center / Vetrinjski dvor, Vetrinjska ulica 30, Maribor
Namen festivala je povezati, predstaviti staro obrt in promovirati rokodelce in njihove poklice. Izpostaviti želimo del kulturne dediščine, ter njihova znanja predstaviti širši javnosti.
Med 26. 11. in 30. 11. 2025, bo v Mariboru v prostorih Vetrinjskega dvora, potekal tretji FESTIVAL ROKODELCEV Maribor.
Namen festivala je povezati rokodelce, ter njihove poklice, znanja in izdelke predstaviti širši javnosti, hkrati pa okrepiti in obogatiti ponudbo programov kulturno-umetnostne vzgoje v mestu. S festivalom želimo izpostaviti del kulturne dediščine, ki nas je zaznamovala skozi stoletja, vendar zaradi sodobnega načina življenja in potreb ljudi, počasi tone v pozabo.
S pomočjo kulturno-umetnostne vzgoje in pedagoških metod želimo rokodelska znanja pobliže predstaviti širši javnosti, otrokom, mladim in odraslim zainteresiranim. Obiskovalce festivala pa vabimo na obisk prodajno-razstavnega sejma rokodelstva in domače obrti, ki bo potekal v prostorih Vetrinjskega dvora, vse dni festivala.
Letošnja darila si lahko priskrbite od domačih ustvarjalcev. Ne bo vam žal!

Povezava do originalnega članka

Prižig prazničnih lučk
2025-11-27 17:00 | Maribor CENTER Maribor
Začutite Čarobni Maribor in se prepustite prazničnemu vzdušju.

Čarobno dogajanje v centru mesta

Čarobni zbor in čarobna bitja na mestnih ulicah in trgihMestno središče | 17.00–19.00
Prižig Vilinskih luči s koncertom Fake Orchestra in vilinskim plesomVetrinjski dvor | 17.00
Prižig lučk na novoletni smreki in panoramskem kolesuDJ August Adrian, LeonartGlavni trg | 18.00
Prižig prazničnih lučk in koncertJazz ’ma mlade: Bernard Dobravec kolektivKulturni inkubator | 19.00

Povezava do originalnega članka

Prižig vilinskih luči
2025-11-27 17:00 - 19:00 | Maribor center / Vilinski atrij
Otvoritev Vilinskega mesta, 1+
Tri, dve, ena – oooo!
To je najkrajši opis tradicionalnega prižiga luči, prvega druženja z vilinkami in vilinci. Letos dobrodošlico velikim in malim obiskovalcem izrekajo v čarobnem gozdu.
Ko ga bo razsvetlila prijazna svetloba lučk in bo na odru zazvenela glasba – zimzelene slovenske otroške ljudske pesmi, uspešnice s plošče Maček Muri, iskrive in navihane pesmi Frana Milčinskega Ježka pa tudi ruske, rezijske, makedonske in afriške otroške pesmi, bomo zaplesali z vilinskimi plesalkami in … v hipu se bomo znašli v drugačnem svetu: prijaznem, toplem, razigranem in ustvarjalnem.
V svetu, ki ga krojijo otroci.
Dobrodošli!

Povezava do originalnega članka

Karmina Šilec: DATA VRT
2025-11-27 19:00 - 21:00 | Maribor center / Kulturna četrt Minoriti
Glasbeno scenski dogodek
etnobotanični zvočni dogodek Polifonični vrtinec hibridni vizualni prizor Pharmakeia konceptualna instalacija Rekompozicija O rastlinah skorajda ne govorimo in njihova poimenovanja nam uhajajo. A se jih ta naša malomarnost ne dotakne. Do človeškega sveta, civilizacij, zaporedja dogodkov skozi stoletja so ravnodušne.
Zdijo se odsotne, izgubljene v svojih monotonih kemičnih sanjah. Vrtovi so prostori za nove začetke, ohranjanje starih tradicij in ponovno ustvarjanje podob.
V projekt DATA VRT vstopamo preko glasbe, generirane iz abortivnih rastlin.

Povezava do originalnega članka
